**Օկուպացիաների թանգարան** (էստ․՝ Okupatsioonide muuseum), թանգարան Էստոնիայի մայրաքաղաք Տալլինում։ 2003 թվականին բացված թանգարանի մշտական ցուցադրությունն արտացոլում է Էստոնիայի 1940-1991 թվականների պատմությունը, երբ Էստոնիան հերթով Խորհրդային Միության, Գերմանիայի և կրկին ԽՍՀՄ-ի մաս էր։ Թանգարանը բացվել է 2003 թվականի հուլիսի 1-ին։

Պատմություն
-----------

Թանգարանը ստեղծվել է «Կիստլեր-Ռիթսո Էեստի» հիմնադրամի կողմից (էստ․՝ Kistler-Ritso Eesti Sihtasutus)։ Թանգարանում հավաքված և ցուցադրված փաստաթղթերն ու ցուցանմուշները պատմում են օկուպացիայի ժամանակաշրջանների մասին։

Ցուցադրություն
--------------

«Ազատություն առանց սահմանների» մշտական ցուցադրություն
1941-1991 թվականներին Էստոնիան կարճ ժամանակով գրավվել է նացիստական Գերմանիայի կողմից, ապա չորս ու կես տասնամյակ՝ ԽՍՀՄ-ի կողմից։ Այդ դժվար ժամանակաշրջանի պատմությունը ներկայացված է Հին քաղաքի մատույցներում գտնվող թանգարանում։ Խոշոր վերանորոգումից հետո թանգարանը վերաբացվել է «Ազատություն առանց սահմանների» նոր մշտական ցուցադրությամբ, որն ուսումնասիրում է օկուպացիան, դիմադրությունը, վերականգնումը և ազատությունը հինգ տարբեր տեսանկյուններից՝ մարդկության դեմ հանցագործություններ, էստոնացիներն ազատ աշխարհում, կյանքը Խորհրդային Էստոնիայում, անկախության վերականգնում և ազատություն։ Ցուցահանդեսը հասանելի է յոթ լեզվով՝ էստոներեն, ռուսերեն, անգլերեն, ֆիններեն, գերմաներեն, ֆրանսերեն, իսպաներեն։ Ցուցանմուշների մեջ են օկուպացիայի ընթացքում փախածների, ողջ մնացածների կամ Սիբիր աքսորվածների անձնական իրերը։ Այստեղ ներկայացվում են նաև նրանց պատմությունները։ Ցուցահանդեսում կա նաև հատուկ մանկական ցուցադրություն, որը պատմում է տարբեր պատմություններ տարիքային տարբեր խմբերի համար։

Թանգարանի կապեր
---------------

Թանգարանը կապեր է հաստատել Էստոնիայի և արտերկրի պետական և հասարակական կազմակերպությունների հետ, որոնք ունեն նմանատիպ ծրագրեր, համագործակցություն է հաստատվել Հանցագործությունների հետաքննության միջազգային հանձնաժողովի, Ռեպրեսիվ օկուպացիոն քաղաքականության հետաքննության պետական հանձնաժողովի, «MEMENTO» կազմակերպության և Խորհրդային ժամանակաշրջանի ուսումնասիրությունների կենտրոնի (S-keskus) հետ։ Պատրաստվել է համատեղ նախագիծ «Մեմորիալ» ռուսական կազմակերպության հետ։ Կապ է հաստատվել Պերմի մարզի քաղբանտարկյալների նախկին թիվ 35 ճամբարի Գուլագի թանգարանի հետ։ Մեկնարկել են նախագծեր «Էստոնիայի մշակութային կապիտալ» հիմնադրամի և Վարշավայի KARTA կենտրոնի հետ համատեղ։

Լուսանկարներ
------------

* Փախստականների ճամպրուկներ՝ օկուպացիոն ռեժիմների խորհրդանիշներիցՓախստականների ճամպրուկներ՝ օկուպացիոն ռեժիմների խորհրդանիշներից
* Խորհրդային և նացիստական պատկերներ թանգարանումԽորհրդային և նացիստական պատկերներ թանգարանում
* Դռներ Տարտուի կալանատնից, Տալլինի կենտրոնական և ռազմական բանտերիցԴռներ Տարտուի կալանատնից, Տալլինի կենտրոնական և ռազմական բանտերից
* Վլադիմիր Լենինի կիսանդրինՎլադիմիր Լենինի կիսանդրին
* Միխայիլ Կալինինի արձանըՄիխայիլ Կալինինի արձանը
* Խորհրդային ԶԱԶ 965Ա ավտոմեքենանԽորհրդային ԶԱԶ 965Ա ավտոմեքենան

Ծանոթագրություններ
------------------

1. ↑  "О музее". *Vabamu* (in ռուսերեն). Արխիվացված է the original 2021 թ․ մայիսի 4-ին. Retrieved 2021 թ․ մայիսի 3. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Vabamu Museum of Occupations and Freedom | Sightseeing | Tallinn". *www.inyourpocket.com* (in անգլերեն). Retrieved 2021 թ․ մայիսի 3.
3. ↑  "Wayback Machine". *web.archive.org*. Արխիվացված է the original 2010 թ․ հունիսի 5-ին. Retrieved 2021 թ․ մայիսի 3. `{{cite web}}`: Cite has empty unknown parameter: `|dead-url=` (help)

Արտաքին հղումներ
----------------

* Muuseumi koduleht

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: no2003089787 · VIAF: 129350674 · WorldCat VIAF: 129350674 |

 |